Les ajudes tenen la finalitat de donar suport econòmic a la despesa que suporta l’adquisició de llibres de text i material escolar a les famílies del municipi de Marratxí, especialment a famílies amb una situació econòmica precària.
Seran beneficiaris de les ajudes les unitats familiars que siguin residents i estiguin empadronats a Marratxí, que estiguin matriculats en un centre públic o concertat d’educació primària, secundària o formació professional de les Illes Balears.
Es convoquen anualment.
Les sol·licituds es formalitzaran a través de l’imprès corresponent que es podrà descarregar de la web municipal (http://www.marratxi.es) i/o recollir a l’ Àrea de Serveis Socials, a la OAC d’es Pont d’Inca, de Sa Cabana o al Registre General de l’Ajuntament de Marratxí.